وزارت دفاع
وزیر دفاع جناب راج ناتھ سنگھ نے گاندھی نگر میں ‘مودی @20: ڈریمز میٹ ڈیلیوری’ نامی کتاب کا گجراتی ایڈیشن جاری کیا۔ انہوں نے وزیر اعظم کو ملک کی ثقافتی نشاۃ ثانیہ کی علامت قرار دیا
‘‘پی ایم مودی کے وژن کی وجہ سے ہندوستان نے آج عالمی سطح پرخود اعلیٰ مقام حاصل کیا ہے’’
جناب نریندر مودی نے دہشت گردی کے خلاف ہندوستان کے رویے کو نئے سرے سے ڈیزائن کیا ہے اور اس کی وضاحت کی ہے۔ ہم دہشت گردی کو اس کی تمام شکلوں میں جڑ سے اکھاڑ پھینکنے کے لیے پرعزم ہیں: وزیر دفاع
جناب نریندر مودی صرف ایک وزیر اعظم یا رہنما نہیں ہیں بلکہ ایک سماجی مصلح اور ملک کی ثقافتی نشاۃ ثانیہ کی علامت ہیں۔ یہ بات رکھشا منتری شری راج ناتھ سنگھ نے 17 اکتوبر 2022 کو گاندھی نگر، گجرات میں ‘مودی @ 20: ڈریمز میٹ ڈیلیوری’ نامی کتاب کے گجراتی ایڈیشن کے اجراء کے موقع پر کہی۔ وزیردفاع نے پی ایم مودی کو ایک منفرد لیڈر قرار دیا۔ ملک میں قیادت کی نوعیت، انداز اور تعریف میں تبدیلی لائی ہے۔ انہوں نے مزید کہا کہ وزیراعظم نہ صرف حال کے لیے بلکہ ملک کے مستقبل کے لیے بھی کام کر رہے ہیں۔ وزیر اعظم کو وسیع پیمانے پر عوامی حمایت کی وضاحت کرتے ہوئے، جناب راج ناتھ سنگھ نے کہا کہ جناب نریندر مودی اقتدار کی چوٹی پر ہیں کیونکہ لوگ ان پر یقین رکھتے ہیں اور انہوں نے انہیں ثقافتی اور اقتصادی بحالی سے جوڑا ہے۔
وزیر دفاع نے کہا کہ ‘‘بابائے قوم مہاتما گاندھی کے بعد شری نریندر مودی پہلے لیڈر ہیں جنہوں نے عوام کی نبض کو پہچانا اور ان سے براہ راست بات چیت کی۔ وہ ہندوستان کی ضروریات اور خواہشات کو جانتا ہے۔ وہ ملک میں انقلابی تبدیلی لا رہے ہیں۔ وزیر اعظم مودی ہندوستان کی سماجی اصلاح کی علامت ہیں، جس کی نمائندگی پچھلے کچھ سالوں میں شروع کیے گئے متعدد پروگراموں سے ہوتی ہے’’۔
جناب راج ناتھ سنگھ نے شری نریندر مودی کی مہارت اور تجربے کی تعریف کرتے ہوئے کہا کہ وہ پہلے وزیر اعظم ہیں جو وزیر اعظم کا عہدہ سنبھالنے سے پہلے 12 سال تک کسی ریاست کے وزیر اعلیٰ رہے۔ کتاب کے بارے میں بات کرتے ہوئے، جناب راج ناتھ سنگھ نے کہا کہ یہ وزیر اعظم کی 20 سال کی عوامی خدمات کو بیان کرتی ہے۔
وزیر دفاع نے زور دے کر کہا کہ پی ایم مودی کے وژن کی وجہ سے ہندوستان نے آج خود کو گلوبل ہائی ٹیبل پر رکھا ہے۔ انہوں نے کہا کہ‘‘پوری دنیا بھارت کو ایک خود انحصار ملک کے طور پر بدلتے ہوئے دیکھ رہی ہے۔ وہ قوم جو اپنے اندرونی معاملات میں کسی کی مداخلت کو قبول نہیں کرتی لیکن ان مسائل میں اپنی شرکت کو یقینی بنانے سے نہیں کتراتی جن کا تعلق اجتماعی بھلائی سے ہے۔ ہندوستان اب بین الاقوامی نظام میں ایجنڈا سیٹ کرنے والوں کا کردار ادا کر رہا ہے’’۔
جناب راج ناتھ سنگھ نے مزید کہا کہ جموں و کشمیر سے آرٹیکل 370 کی منسوخی پی ایم مودی کی فیصلہ سازی کی صلاحیت کی ایک مثال ہے۔ انہوں نے کہا کہ اس فیصلے کی وجہ سے جموں و کشمیر نے امن اور خوشحالی کے دور کا آغاز کیا ہے۔ وزیر دفاع نے مزید کہا کہ پی ایم مودی نے دہشت گردی کے خلاف ہندوستان کے رویے کو نئے سرے سے ڈیزائن کیا ہے اور اس کی وضاحت کی ہے، اس بات پر زور دیتے ہوئے کہ حکومت نے واضح طور پر کہا ہے کہ دہشت گردی اور بات چیت ایک ساتھ نہیں چل سکتے۔ انہوں نے کہا، ‘‘ہم نے واضح کر دیا ہے کہ بھارت ہر طرح کی دہشت گردی کو جڑ سے اکھاڑ پھینکے گا، چاہے اس کا مطلب ضروری ہو تو سرحد پار کرنا ہو’’۔
وزیر دفاع نے وزیراعظم مودی کی زیرقیادت حکومت کی طرف سے کی گئی دیگر اصلاحات کو بھی درج کیا، بشمول جی ایس ٹی اسکیم کا رول آؤٹ، اسے ایک ترقی پسند ٹیکس اصلاحات قرار دیا۔ انہوں نے مزید کہا کہ ہندوستان کی بڑھتی ہوئی معاشی صلاحیت کو ڈی جی، آئی ایم ایف محترمہ کرسٹالینا جارجیوا نے تسلیم کیا جنہوں نے ہندوستانی معیشت کو دنیا میں ایک روشن چنگاری کے طور پر تسلیم کیا۔
کتاب‘مودی@ 20:ڈریمس میٹ ڈیلیوری’ماہرین کے مضامین کا ایک مجموعہ ہے جو 20 سال تک گجرات کے وزیر اعلیٰ اور وزیر اعظم کے طور پر مختلف ڈومینز میں جناب نریندر مودی کی سوچ اور کارکردگی کے مختلف پہلوؤں کو سامنے لاتے ہیں۔ اس موقع پر گجرات کے وزیر اعلیٰ بھوپیندر بھائی پٹیل اور مرکزی وزیر مملکت برائے اطلاعات و نشریات اور ماہی پروری، حیوانات اور ڈیری ڈاکٹر ایل مروگن بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 73